salutem .... Meritis vestre religionis inducimur ut petitionibus vestris in hiis, que animarum salutem continent, favorabiliter annuamus. Sane petitio vestra nobis exhibita continebat, quod [Fol. 34] contingit interdum civitates et alia loca [supponi ecclesiastico interdicto, non obstantibus ali-]-quibus.... privilegiis seu indulgentiis quibuscumque religiosis ab apostolica sede concessis, exceptis baptismate parvulorum et penitentiis morientium, omnia in eis sacramenta ecclesiastica prohiberi, propter quod non sine conscientiarum vestrarum dispendio vestra confiteri peccata et ab ipsis absolvi, interdicto durante hujusmodi, non potestis nec etiam Eucharistie ac Unctionis Extreme in mortis articulo recipere sacramenta. Super quo petivistis humiliter vobis salubri remedio provideri. Nos itaque, vestris supplicationibus inclinati, ut tempore talis interdicti vestra peccata confiteri et ab ipsis absolvi ac temporibus consuetis juxta morem vestri ordinis sacre communionis nec non Unctionis Extreme sacramenta recipere valeatis vobis auctoritate presentium indulgemus. Datum Viterbii, II kalendas julii pontificatus nostri. anno tertio.